text: 30.000 kroner på højkant til den der sider længst på pælen
  04 august 2017 kl. 17.55
  Mommak Havnefest byder på lidt af hvert. Lige nu konkurrerer fire mænd om, hvem der kan sidde længst på pæle. De har allerede siddet 18 timer, og måske skal de sidde i 72 timer før konkurrencen er afgjort.
  Det er snart 18 timer siden, de friske gutter satte sig på hver deres pæl i havnen i Mommark på Als
  Deltagerne her er erfarne pælesiddere fra tidligere havnefester i Mommark Havn. Havnefesterne kom, da Carsten Kock og en kammerat overtog havnen for fire år siden
  - Der skulle bare ske noget, fortæller Carsten Kock.
  Hos pælesidderne er der en præmiesum på 30.000 kroner på højkant. 
  Hvis kun en gennemfører, får han alle pengene. Hvis alle kommer igennem til den bitre ende, deler de 30.000 kroner.
  Det er planen pælesidderne skal sidde frem til søndag - måske i hele 72 timer, så de kan nå at blive godt ømme i rumpen inden vinderen er fundet.
  